ರಕ್ತಗುಲಾಬಿ (ಚಲನಚಿತ್ರ)

ರಕ್ತ ಗುಲಾಬಿ  2021 ರ  ಕನ್ನಡ ಚಲನಚಿತ್ರವಾಗಿದ್ದು ರಬಿ ಮಚಿನೆಕಾಡ್ ಬರೆದು ನಿರ್ದೇಶಿಸಿದ್ದಾರೆ. ಮಚಿನೆಕಾಡ್ ಫಿಲಂಸ್ ಬ್ಯಾನರ್ ಅಡಿಯಲ್ಲಿ ಚಿತ್ರ ನಿರ್ಮಾಣವಾಗಿದೆ. ಇದರಲ್ಲಿ ವಿಕ್ರಮಾದಿತ್ಯ ಮತ್ತು ಶಿವಾನಿ ಪ್ರಮುಖ ಪಾತ್ರಗಳಲ್ಲಿ ಕಾಣಿಸಿಕೊಂಡಿದ್ದಾರೆ. ಪೋಷಕ ಪಾತ್ರಗಳಲ್ಲಿ ಮಾಣಿಕ ಜಿಎನ್, ರಾಮು, ಭರತ್ ರಾಜ್ ಮತ್ತು ವಿನೋದ್ ಕುಮಾರ್ ಇದ್ದಾರೆ. ಪ್ರಜೋತ್ ಡಿ'ಸಾ ಸಂಗೀತ ಸಂಯೋಜನೆ ಮಾಡಿದ್ದು, ರಾವಣನ್ ಅವರ ಛಾಯಾಗ್ರಹಣವಿದೆ.  ಒಂದೇ ಟೇಕ್‌ನಲ್ಲಿ ಚಿತ್ರೀಕರಿಸಿದ ರಕ್ತಗುಲಾಬಿಯು  ಲಿಮ್ಕಾ ಬುಕ್ ಆಫ್ ರೆಕಾರ್ಡ್ಸ್ ಮತ್ತು ಏಷ್ಯಾ ಬುಕ್ ಆಫ್ ರೆಕಾರ್ಡ್‌ಗೆ ಪ್ರವೇಶಿಸಿದ ಮೊದಲ ಚಲನಚಿತ್ರವಾಗಿದೆ, ಯಾವುದೇ ಕಡಿತವಿಲ್ಲದೆ ಒಂದೇ ಟೇಕ್‌ನಲ್ಲಿ ಕೇವಲ ಎರಡು ಗಂಟೆ ಎಂಟು ನಿಮಿಷಗಳಲ್ಲಿ ಚಿತ್ರೀಕರಿಸಲಾಗಿದೆ. 

 ಕಥಾವಸ್ತು 
ನಾವು ಬದುಕುತ್ತಿರುವ ವ್ಯವಸ್ಥೆಯಿಂದ ಮೋಸ ಹೋದ ಶ್ರೀಸಾಮಾನ್ಯನಾದ ಗಣೇಶ್ ನ್ಯಾಯ ಕೇಳಲು ಪ್ರಯತ್ನಿಸಿದನು, ಆದರೆ ವ್ಯವಸ್ಥೆ ವಿಫಲವಾಯಿತು. ಆದ್ದರಿಂದ ಅವನು ಬಂಡಾಯ ಮಾರ್ಗವನ್ನು ಆರಿಸಿಕೊಂಡು, ವ್ಯವಸ್ಥೆಯ ವಿರುದ್ಧ ವಿಭಿನ್ನ ಹಾದಿಯಲ್ಲಿ ಪ್ರಯಾಣಿಸಿದರು. ಕೊನೆಗೆ ಅವನು ತನ್ನ ಕುಟುಂಬವನ್ನು ನಾಶಪಡಿಸಿದ ಜನರ ವಿರುದ್ಧ ಸೇಡು ತೀರಿಸಿಕೊಂಡನು, ಆದರೆ ಅವನು ಆರಿಸಿಕೊಂಡ ಹಾದಿಯಲ್ಲಿ ಮುಂದುವರೆಯುವಂತೆ ಒತ್ತಾಯಿಸಲಾಯಿತು. ಅದರಿಂದ ಹೊರಬರಲು ಹರಸಾಹಸ ಪಡುತ್ತಿರುವಾಗ ಹುಡುಗಿಯೊಬ್ಬಳನ್ನು ಪ್ರೀತಿಸತೊಡಗಿದ, ಆ ಪ್ರೀತಿಯು ಬಂಡಾಯ ಪ್ರಪಂಚದಿಂದ ಹೊರಬರುವ ಅವನ ಇಂಗಿತವನ್ನು ಬಲಪಡಿಸಿತು. ಅವರ ಕೆಲವು ಸ್ನೇಹಿತರು ಕೂಡ ಈತನನ್ನು ಸೇರಿಕೊಂಡರು. ಸಭ್ಯ ಜೀವನ ನಡೆಸಲು ಅವರಿಗೆ ಹಣ ಬೇಕಿತ್ತು. ಬ್ಯಾಂಕ್ ದರೋಡೆ ಮಾಡುವ ಮೂಲಕ ಅದನ್ನು ಪಡೆಯಲು ಯೋಜಿಸಿದರು, ಅಷ್ಟರಲ್ಲಿ ಗಣೇಶ್ ತನ್ನ ಪ್ರೀತಿಯ ಹುಡುಗಿಯನ್ನು ಪ್ರಕೃತಿಯ ಮಡಿಲಲ್ಲಿ ಮದುವೆಯಾದನು. ಹಿಂದಿರುಗುವಾಗ ಅವರು ಆಕಸ್ಮಿಕವಾಗಿ ಕಾನೂನುಪಾಲಕರನ್ನು ಎದುರಿಸುತ್ತಾರೆ, ಅದು ಅವರನ್ನು ತಪ್ಪಿಸಿಕೊಳ್ಳಲು ಪ್ರಯತ್ನಿಸುವಂತೆ ಮಾಡುತ್ತದೆ.  ಹಿಂದಿನ ಸಹ- ಬಂಡುಕೋರರು ಮತ್ತು ಕಾನೂನುಪಾಲಕರು ಅವರಹಿಂದೆ ಬೀಳುತ್ತಾರೆ, ಈ ಹೋರಾಟದಲ್ಲಿ ಅವನ ಎಲ್ಲಾ ಸ್ನೇಹಿತರು ಒಬ್ಬೊಬ್ಬರಾಗಿ ನವ ವಧು ಮತ್ತು ವರನನ್ನು ರಕ್ಷಿಸುತ್ತಾ ತಮ್ಮ ಪ್ರಾಣವನ್ನು ಕಳೆದುಕೊಂಡರು. ಗಣೇಶ್ ಏನು ಮಾಡುತ್ತಾನೆ, ಶರಣಾಗುವನೇ? ಅಥವಾ ಹೋರಾಡುವನೇ? ಅಥವಾ ತಪ್ಪಿಸಿಕೊಳ್ಳುವನೇ? ಹುಡುಗಿಗೆ ಏನಾಗುತ್ತದೆ? 

 ಪಾತ್ರವರ್ಗ 

 ವಿಕ್ರಮಾದಿತ್ಯ
 ಶಿವಾನಿ
 ಮಾಣಿಕ್ಯ ಜಿಎನ್
 ರಾಮು
 ಭರತ್ ರಾಜ್
 ವಿನೋದ್ ಕುಮಾರ್
 ಲೋಹಿತ್ ಕುಲಕರ್ಣಿ
 ಪ್ರವೀಣ್ ಬಿ ಬಾಲಗೌಡರ್
 ಮೇಘ ರಾಜ್

 ಚಿತ್ರಸಂಗೀತ 
ಚಿತ್ರದ ಹಿನ್ನೆಲೆ ಸಂಗೀತವನ್ನು ಪ್ರಜೋತ್ ಡೇಸಾ ಸಂಯೋಜಿಸಿದ್ದಾರೆ. ಸಂಗೀತದ ಹಕ್ಕುಗಳನ್ನು ಸಿಲ್ಲಿ ಮಾಂಕ್ಸ್ ಮ್ಯೂಸಿಕ್ ಪಡೆದುಕೊಂಡಿದೆ. 

 ವಿಮರ್ಶೆ 
ಟೈಮ್ಸ್ ಆಫ್ ಇಂಡಿಯಾದಲ್ಲಿ  ಸುನಯನಾ ಸುರೇಶ್ ಹೀಗೆ ಬರೆದಿದ್ದಾರೆ "ಇದು ಥ್ರಿಲ್ಲರ್ ಆಗಿರುವುದರಿಂದ, ಇದನ್ನು ಒಂದೇ ಟೇಕ್‌ನಲ್ಲಿ ಚಿತ್ರೀಕರಿಸಲಾಗಿದೆ ಎಂಬ ಅಂಶವು ಚಿತ್ರದ ವೇಗವನ್ನು ದೊಡ್ಡ ಪ್ರಮಾಣದಲ್ಲಿ ನಿಧಾನಗೊಳಿಸುತ್ತದೆ. ಅಂತಹ ಪ್ರಯತ್ನದಲ್ಲಿ ಅಭಿನಯಗಳು ಅತ್ಯುನ್ನತ ಮಟ್ಟದಲ್ಲಿರಬೇಕು, ಆದರೆ ಅವು ಹಾಗಿಲ್ಲ. ನಿರ್ದೇಶಕರು ತಮ್ಮ ಹೋಂವರ್ಕ್ ಮಾಡಿದ್ದಾರೆ ಮತ್ತು ಅವರ ಮಹತ್ವಾಕಾಂಕ್ಷೆ ಮತ್ತು ಪ್ರಯತ್ನವನ್ನು ಹೊಗಳಬೇಕಾಗಿದೆಯಾದರೂ, ಅಂತಿಮ ಉತ್ಪನ್ನವು ಆ ಭವ್ಯವಾದ ಕಲ್ಪನೆಗೆ ಬಿಟ್ಟದ್ದು ತಕ್ಕಂತೆ ಇರಬೇಕಾಗಿತ್ತು ಎಂದು ಅನಿಸುತ್ತದೆ." 

 ಉಲ್ಲೇಖಗಳು 

 ಬಾಹ್ಯ ಕೊಂಡಿಗಳು 

 ಅಧಿಕೃತ ಟೀಸರ್
 ಅಧಿಕೃತ ಟ್ರೈಲರ್
 ಬೀಸು ಗಾಳಿಗೆ ವಿಡಿಯೋ ಸಾಂಗ್

ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೨೧ ಕನ್ನಡಚಿತ್ರಗಳು